ನಟಿ ರಾಧಿಕಾ ಪ್ರಕರಣಕ್ಕೆ ಬಿಗ್ ಟ್ವಿಸ್ಟ್- ಯುವರಾಜ್ ಜೊತೆಗೆ ಸ್ವೀಟಿಗೂ ಕಂಟಕ ಫಿಕ್ಸಾ?

ಬೆಂಗಳೂರು: ವಂಚಕ ಯುವರಾಜ್ ಪುರಾಣದ ಮತ್ತೊಂದು ಅಧ್ಯಾಯ ಬಯಲಾಗಿದ್ದು, ರಾಧಿಕಾ ಕುಮಾರಸ್ವಾಮಿ 15+60 ಲಕ್ಷ ಕೇಸ್‍ಗೆ ಬಿಗ್ ಟ್ವಿಸ್ಟ್ ಸಿಕ್ಕಿದೆ.

ನಾನು ನಾಟ್ಯರಾಣಿ ಶಾಂತಲೆ ಸಿನಿಮಾ ಒಪ್ಪಿಕೊಂಡಿದ್ದೆ. ಯುವರಾಜ್ ಕಡೆಯಿಂದ 75 ಲಕ್ಷ ಕೂಡ ಬಂದಿತ್ತು. 15 ಲಕ್ಷ ಯುವರಾಜ್ ಕೊಟ್ಟಿದ್ದ, 60 ಲಕ್ಷ ಬೇರೆಯವರು ಹಾಕಿದ್ದು. ಕೇಳಿದ್ರೆ ನಮ್ಮ ಭಾವ ಹಾಕಿದ್ದು ಅಂತ ಯುವರಾಜ್ ಹೇಳಿರುವುದಾಗಿ ರಾಧಿಕಾ ತಿಳಿಸಿದ್ದರು.

ರಾಧಿಕಾ ಅವರ ಈ ಹೇಳಿಕೆ ಬೆನ್ನತ್ತಿದ ಸಿಸಿಬಿಗೆ ಬೇರೆಯದ್ದೇ ಸತ್ಯ ಕಂಡಿದೆ. ರಾಧಿಕಾ ಖಾತೆಗೆ 60 ಲಕ್ಷ ಹಾಕಿದ್ದು ಯಾರು ಎಂಬ ಸೀಕ್ರೇಟ್ ಬಯಲಾಗಿದೆ. ರಾಧಿಕಾ ಖಾತೆಗೆ 60 ಲಕ್ಷ ಹಾಕಿದ್ದು ಯುವರಾಜ್ ಭಾವ ಅಲ್ಲ. ಸ್ವೀಟಿ ರಾಧಿಕಾಗೆ ಹಣ ಕೊಟ್ಟಿದ್ದು ಬೇರೆ ಯಾರು ಅಲ್ಲ ಯುವರಾಜ್‍ನಿಂದ ಮೋಸ ಹೋದ ಮೈಸೂರಿನ ರವಿ.

ಸ್ಲಂ ಬೋರ್ಡ್ ಗೆ ಅಧ್ಯಕ್ಷ ಮಾಡ್ತೀನಿ ಅಂತ ರವಿಗೆ 6 ಕೋಟಿ ದೋಖಾ ಮಾಡಿದ್ದಾನೆ. 6 ಕೋಟಿಯಲ್ಲಿ 60 ಲಕ್ಷ ಹಣ ನಟಿ ರಾಧಿಕಾ ಖಾತೆಗೆ ವರ್ಗಾವಣೆಯಾಗಿದೆ. 6 ಕೋಟಿ ಕಳೆದುಕೊಂಡಿದ್ದ ಮೈಸೂರು ರವಿಯಿಂದ ಸಿಸಿಬಿಗೆ ದೂರು ನೀಡಲಾಗಿದೆ. ಸದ್ಯ ಈ ವಂಚನೆಯಲ್ಲಿ ರಾಧಿಕಾ ಭಾಗಿ ಬಗ್ಗೆ ಸಿಸಿಬಿ ಶಂಕೆ ವ್ಯಕ್ತಪಡಿಸಿದ್ದು, ನಟಿ ರಾಧಿಕಾಗೆ ಸಂಕಷ್ಟ ಎದುರಾಗಲಿದ್ಯಾ ಎಂಬ ಪ್ರಶ್ನೆ ಮೂಡಿದೆ.